
ПРЕПОРЪКИ ПРИ ЗАХАРЕН ДИАБЕТ В УСЛОВИЯ НА COVID-19

(Одобрени от Експертен съвет по ендокринология към Министерство на здравеопазването)

I. ЗАХАРЕН ДИАБЕТ И COVID-19

Захарният диабет се отнася към заболяванията с повишен риск от тежко протичане и неблагоприятна прогноза в случай на заразяване с SARS-CoV-2. Наличието на съпътстващи заболявания като затлъстяване, артериална хипертония, сърдечно-съдови заболявания, бъбречни заболявания, както и напредналата възраст, допълнително увеличават тежестта на COVID-19 при захарен диабет. Данни от САЩ показват наличие на захарен диабет при 24% от хоспитализираните пациенти с COVID-19 в неинтензивни отделения и при 33% от хоспитализираните в интензивни отделения. Публикация от Италия посочва, че 33% от хоспитализираните пациенти с COVID-19 са със захарен диабет. По данни на Китайския център за контрол и превенция на заболяванията, отнасящи се за 72 314 пациенти с COVID-19, смъртността при захарен диабет (7.3%) e трикратно по-висока в сравнение с общата популация (2.3%).

II. ПРЕПОРЪКИ ЗА ПРЕДПАЗВАНЕ ОТ COVID-19 ПРИ ЗАХАРЕН ДИАБЕТ

Основни противоепидемични мерки

Всички препоръки за социална изолация, хигиена, дезинфекция са два пъти по-важни за хората със захарен диабет в сравнение с останалата популация. Пациентите със захарен диабет трябва:

- да мият редовно ръцете си със сапун и вода поне 20 секунди

- да използват дезинфектант за ръце с поне 60% съдържание на алкохол

- редовно да почистват и дезинфекцират повърхности или предмети, които често докосват или използват

- да избягват докосване на устата, носа, очите си

- при кашляне или кихане, да покрият устата и носа си с кърпичка, която незабавно да изхвърлят след това

- да избягват контакти с хора със симптоми на респираторно заболsване

- да избягват струпване на хора, особено в недобре вентилирани помещения

- да спазват препоръките за самоизолация и да останат вкъщи

Поддържане на добър гликемичен контрол

Най-важно за хората със захарен диабет е да постигнат и поддържат добър контрол на кръвната захар, тъй като това може да намали рискът от развитие на вирусна инфекция, както и от по-тежкото й протичане. 

• Лечение на захарния диабет Пациентите със захарен диабет не трябва да преустановяват приема на назначените медикаменти за лечение на захарния диабет, както и за лечение на усложненията на диабета или за други съпътстващи заболявания. 

• Осигуряване на достатъчно количество медикаменти и средства за самоконтрол Пациентите трябва да имат осигурени достатъчни количества медикаменти за лечение на захарния диабети и съпътстващите заболявания и усложнения на диабета, както и достатъчен брой тест-ленти за измерване на кръвната захар. Пациентите със захарен диабет тип 1 трябва да имат и достатъчен брой тест-ленти  Хранителен режим Препоръчваза изследване на кетотела в урината или кръвта. .  се здравословно хранене с прием на достатъчно протеини, плодове, храни с нисък гликемичен индекс (зеленчуци, пълнозърнести продукти), избягване на прекомерна употреба на пържени храни и богати на захар, въглехидрати и мазнини храни, избягване на недостиг на витамини и минерали; препоръчва се прием на достатъчно  Физическа активност Препоръчва се редовна физическа количество течности.  активност, тъй като може да подобри имунитета; да се упражнява безопасно, като се избягват групови активности; предлагат се упражнения, които да се изпълняват  Самоконтрол на кръвната захар Препоръчва се редовен в домашна обстановка.  самоконтрол на кръвната захар. Пациентите на инсулин, трябва да измерват кръвната захар на 3-4 часа. При висока кръвна захар се препоръчва изследване на кетотелата в кръвта или урината, като за тази цел пациентите трябва да са снабдени със съответни тест-ленти.

• Контакт с лекар При планиран преглед при лекар, пациентите трябва първо да се свържат с лекаря по телефона, за да се информират за други възможности за консултация, тъй като посещението в кабинет/клиника може да увеличи риска от излагане на вируса. Препоръчва се поддържане на връзка с лекуващия медицински екип.

III. ПРЕПОРЪКИ ЗА ПОДГОТОВКА НА ПАЦИЕНТИТЕ СЪС ЗАХАРЕН ДИАБЕТ ЗА COVID-19

Пациентите със захарен диабет трябва да са подготвени за COVID-19 в условия на пандемия и да планират какво да правят в случай на инфекция:

• Да имат на разположение контактите на здравните специалисти, които ще са им необходими, в случай на развитие на признаци на инфекция. Като основно средство за връзка с лекаря се препоръчва провеждане на телефонни разговори / видеовръзка / връзка с Е мейл с цел гарантиране на оптимален контрол на заболяването и избягване на риска от заразяване.

• Да предвидят от какво ще имат нужда в случай на карантина.

• Да обърнат специално внимание на контрола на кръвната захар, като често измерват нивото й.

• Никога да не преустановяват приема на медикаменти за лечение на диабета

• Да си осигурят достатъчни количества медикаменти за лечение на диабета, за усложненията на диабета или за други съпътстващи заболявания.

• Да имат на разположение средства, с които да коригират хипогликемия.

• Да следват разнообразен и балансиран режим, за да се поддържат стабилни нива на кръвната захар.

• Да избягват претоварване с работа, да осигурят достатъчно сън през нощта.

• Ако живеят сами, да осигурят човек, на когото да разчитат в случай на нужда.

IV. ПРЕПОРЪКИ ЗА ПОВЕДЕНИЕ НА ПАЦИЕНТИТЕ ПРИ ЗАРАЗЯВАНЕ С COVID-19

 При поява на грипоподобни симптоми (висока температура,( кашлица, хрема задух), пациентите трябва да установят връзка с лекуващия екип по телефон, Е mail или видеовръзка, за да потърсят съвет относно мерки за

избягване влошаване на контрола на диабета, за насочване към друг специалист, към спешна помощ или приемане в болница.

 В редица страни са въведени горещи телефонни линии, които да насочат пациентите към следващите стъпки в утвърдените алгоритми на поведение.

 Болшинството от случаите протичат леко, поради което малка част от заразените ще имат нужда от хоспитализация.

 При хората с диабет, които са заразени с COVID-19, може да се наблюдава влошаване на гликемичния контрол както при всяка друга инфекция. Поради това кръвната захар трябва да се измерва често, най-общо на всеки 2-3 часа.

 Пациентите със захарен диабет тип 1 трябва редовно да измерват кръвната захар и при две последователни стойности над 13.0 ммол/л трябва да проверяват за наличие на кетотела в кръвта или урината с оглед на повишения риск от развитие на диабетна кеотацидоза

 Трябва да се има предвид, че при прием на високи доза парацетамол по време на инфекция, някои сензори (Dexcom G5, Medtronic Enlite, Guardian) може да отчитат фалшиво по-високи стойности на кръвната захар, поради което тези пациенти трябва да провеждат и измервания с глюкомер.

 Всяка инфекция ще повиши кръвната захар и ще увеличи нуждата от течности, поради което пациентите трябва да приемат достатъчно течности. 

V. ПРЕПОРЪКИ ЗА ОРГАНИЗАЦИЯ НА ГРИЖИТЕ ЗА ЗАХАРЕН ДИАБЕТ ИЗВЪНБОЛНИЧНА ПОМОЩ

Основни цели:

 Превенция на инфекция при пациенти със захарен диабет

 Обучение на пациентите за подготовка за инфекция – „правила за поведение при заболяване“

 Осъзнаване от пациентите на важността на оптималния гликемичен контрол по време на пандемия от инфекция

 Оптимизиране на настоящата терапия, ако е необходимо

 Усвояване на телемедицината и модели за аудиовизуална връзка, ако е възможно, с цел поддържане на максимална самоизолация на пациентите

 Терапевтични цели

- Кръвна захар 4-8 mmol/L

- HbA1c < 7% или постигната индивидуална цел

Лечение на захарния диабет

 В условията на пандемия от COVID-19 пациентите със захарен диабет трябва да се придържат към назначената терапия на захарния диабет.

 При леки симптоми или асимптомно протичане на инфекцията трябва да продължи уточнената терапия при условие, че се поддържа добър контрол.

 Не се препоръчва профилактично преждевременно преустановяване на метформин и SGLT2 инхибитори при амбулаторни пациенти със захарен диабет тип 2 и липса на симптоми на инфекция или липса на данни за тежко протичане на COVID-19. Пациентите със захарен диабет тип 2 могат да продължат да приемат SGLT2 инхибитори, като трябва да ги преустановят, ако се почувстват недобре, поради риск от кетоацидоза.

 При преустановяване на някои медикаменти трябва да се включи алтернативна терапия, когато е възможно, най-добре инсулин.

 При ограничен прием на храна трябва да се има предвид  Пациенти със захарен коригиране на дозата на сулфонилурейните препарати.  диабет тип 1, които приемат SGLT2 инхибитори, трябва да ги преустановят, поради  Пациентите не трябва да преустановяват риск от диабетна кетоацидоза  лечението на съпътстващите заболявания. Международните кардиологични организации, както и Европейската агенция по лекарствата препоръчват продължаване на терапията с АСЕ инхибитори и ангиотензин-рецепторни блокери (АРБ). Необходим е стриктен контрол на липидите, като статините не трябва да се преустановяват.

 Показания Форми на консултации на пациенти със захарен диабет:  за присъствени консултации със специалист o Новооткрит захарен диабет тип 1

- Спешна необходимост от започване на лечение с инсулин, симптоми на хипергликемия, HbA1c > 10%, кетоацидоза

- Необходимост от провеждане на лабораторни изследвания, например при влошаване на бъбречната функция o Необходимост от физикален преглед, например при диабетно стъпало, инфекция, бременност, нарушение на  Показания за виртуални консултации със специалист (телефон, зрението  видеовръзка, Е мейл)

- Проследяване при новодиагностициран захарен диабет тип 1 o Раними групи пациенти – скоро изписани от болница, с чести тежки хипогликемии, HbA1c > 11% 

- Интензивно проследяване при високорискови ситуации, например при бременност

- Когато рискът от присъствена консултация е по-висок от ползите

 Показания за отлагане на планирана консултация със специалист

- Стабилен и добре контролиран захарен диабет

- Планирана консултация за провеждане на обучение

- Когато рискът от присъствена консултация е по-висок от ползите

- Когато отлагането няма да компрометира клиничните грижи

БОЛНИЧНА ПОМОЩ

 При всички хоспитализирани пациенти трябва да се преустанови приемът на метформин (риск от лактацидоза) и SGLT2 инхибитори (риск от еугикемична кетоацидоза), за да се избегне остра метаболитна декомпенсация.

 При хоспитализирани пациенти, които не са в интензивни отделения, трябва да се премине на лечение с инсулин, най-добре в базално-болусен режим.

 При тежко протичане на инфекцията (остър респираторен дистрес синдром, свръхвъзпаление) се препоръчва ранно венозно приложение на инсулин.

 При пациенти със захарен диабет тип 2 са наблюдавани изключително високи инсулинови нужди при тежко протичане на COVID-19 (до 20 IU/час), което налага промяна на протоколите за приложение на инсулин.

 При всички пациенти, хоспитализирани за COVID-19 с известен диабет, както и при всеки пациент с кръвна захар при приемането > 12.0 mmol/l l, трябва да се изследва нивото на кетотела (бета-хидроксибутират)

- < 0.6 mmol/l - безопасно ниво

- 1.5-2.9 mmol/l – повишен риск от диабетна кетоацидоза

- > 3.0 mmol/l – да се изследват рН и бикарбонати.

 Проследяване на глюкоза, електролити, pH, кетотела/ бета-хидроксибутират

 Да се контролира балансът на течности, тъй като излишъкът от течности би могъл да обостри белодробния оток при тежко белодробно възпаление.

 Балансът на калий да се следи внимателно, тъй като хипокалемията е честа проява на COVID-19 и може да се задълбочи след включване на инсулин.

 Терапевтични цели – плазмена глюкоза 4–10 mmol/L.

VI. ПРОСЛЕДЯВАНЕ ЗА НОВООТКРИТ ЗАХАРЕН ДИАБЕТ ПРИ ХОСПИТАЛИЗИРАНИ ПАЦИЕНТИ С COVID-19 БЕЗ ДИАБЕТ

 При всички пациенти, хоспитализирани за COVID-19, трябва да се изследва нивото на плазмена глюкоза.

 При COVID-19 може да се наблюдава остра хипергликемия при пациенти без захарен диабет, която трябва да се приема като рисков фактор за лоша прогноза и смъртност. Ретроспективно обсервационно проучване в САЩ е установило трикратно по-висока смъртост сред пациенти без диабет с неконтролирана хипергликемия в сравнение с пациенти с известен захарен диабет.

 Препоръчва се хипергликемията по време на хоспитализацията за COVID-19 да се контролира безопасно и ефективно.

VII. ПРЕПОРЪКИ ЗА СПЕЦИАЛИСТИ ПО ЕНДОКРИНОЛОГИЯ ПРИ ПАНДЕМИЯ ОТ COVID-19 НА ЕВРОПЕЙСКОТО ДРУЖЕСТВО ПО ЕНДОКРИНОЛОГИЯ (ESE):

 Да се предпазват адекватно и да изискват провеждане на изследване за COVID-19, ако са изложени на риск от инфекция

 Да се избягват ненужни рутинни присъствени консултации на пациенти

 Да въведат системи за онлайн /Е mail/ телефонни консултации

 Да препоръчват на хората с диабет стриктно придържане към общоприетите превантивни противоепидемчни мерки

 Стриктно да мониторират гликемичния контрол при захарен диабет.

Д-р Еми Джиханова: Изяждайте толкова храна, 

колкото може да поеме стомаха ви

Публикувано от author-avatar
Мая Цанева
„Главният закон на балансираното хранене е да изяждате такова количество храна, каквото може да поеме стомаха ви. Най-безценни са плодовете и зеленчуците. Много е важно да се обърне внимание на качеството на храната“, казва д-р Еми Джиханова, специалист по Ендокринология и болести на обмяната. Д-р Еми Джиханова е завършила МУ-София през 2018 година. Специализант по ендокринология в УСБАЛЕ „Акад. Иван Пенчев“ Майчин дом.

Здравейте д-р Джиханова, като ендокринолог, доколко Вашите пациенти са по-уязвими към Covid – 19 и какви са Вашите съвети към тях? Очаквате ли обостряне на някои симптоми или проявления при тях и при кои заболявания?

Здравейте, благодаря за поканата. Радвам се,че мога да изкажа своето мнение чрез вашата медия.

Инфекциите при диабетиците са донякъде по-често срещани, отколкото при хората, които не страдат от диабет, а изходът често може да е по-лош. Когато си болен, може да ти е по-трудно да контролираш диабета си. Самият факт,че си болен, може да повиши инсулиновата резистентност и нивата на кръвната захар. Освен това, което всички сме чували за социалното дистанциране, миенето на ръцете и всички мерки,които трябва да спазваме, диабетиците трябва да се погрижат да разполагат с колкото може по-големи количества от медикаментите си.

Как да повишите имунитета си срещу коронавирус: Ограничете захарта и алкохола! Приемайте храни, богати на фибри, витамини и аминокиселини.  Фибрите и пробиотиците са приятели на полезните бактерии,които също пазят организма от опасни вредители. Прибавете към менюто си цитруси, особено лимони. Лимон в комбинация с мед и джинджифил, е силен имуностимулатор. Консумирайте храни, богати на  цинк – фъстъци, стриди, черен шоколад, пшеничен зародиш, нетлъсто телешко месо,агнешко месо, печени тиквени семки и на селен – бразилски орехи, бекон,  сирене, риба, слънчогледови семки.

Захарният диабет и заболявания, свързани с обмяната на веществата, често се провокират при силен стрес. Как пациентите Ви с тази диагноза да съхранят здравето си при стресова ситуация като настоящата? Ако сме здрави, за какво да следим, за да се предпазим?

Реакцията на човек, подложен на стрес, зависи както от типа на диабета, така и от типа на стреса. При хората с диабет тип 2, стресът води до покачване на кръвната захар, докато у пациенти с тип 1 – кръвната захар може и да се понижава. Физическият стрес обикновено води до по-високи нива на кръвната захар при хора с двата типа диабет. Хората с диабет са наясно, че трябва да поддържат внимателно доброто си състояние, а това означава: непрестанно да се следят нивата на кръвната захар, правилно хранене, повече движение.

Как болните от диабет, от автоимунни заболявания, свързани с обмяната на веществата, се справят с предизвикателствата на смяната на сезоните? Кои типично пролетни храни са най-подходящи, щадящи за тях и кои – вредни?

Вече е научно доказано, че сезоните влияят на работата на човешките гени. Това обяснява защо някои заболявания се проявяват по-често през зимата. Учени са открили, че гените, свързани с имунитета, са по-активни през студените месеци. Възпаленията имат ключова роля при заболявания като ревматоидния артрит, диабета тип 1 и болестите на сърцето.

Във Великобритания пикът на тези заболявания е през зимните месеци. Там новите случаи на диабет тип 1 се диагностицират най-често през януари, февруари и март. Според изследователите това се дължи на сезонната активност на гените, но те още не знаят каква е причината за тези сезонни колебания.

Сред причините може да са стресът, промените в храненето и в резултат промените в микрофлората в червата. Сезонните промени на гените всъщност са еволюционно предимство. Затова не е странно, че такива промени са регистрирани и в гените, отговарящи за метаболизма. Те са помагали за съхраняването на енергията в периодите с недостиг на храна.

Д-р Еми Джиханова: Изяждайте толкова храна, каквото може да поеме стомаха ви

Какво е отношението Ви към поста, към вегетарианството и веганството като специалист?

Независимо какъв начин на хранене изберем, е много важно то да бъде разнообразно и да сме достатъчно информирани за предимствата и недостатъците от него. В храненето, както и във всичко останало, е много важен балансът. За хората, които се хранят с растителна храна, е от ключово значение тя да бъде пълноценна, като да включва безглутенови зърнени храни, варива, както и много сезонни зеленчуци и плодове.

Коя е Вашата любима рецепта за пролетта?

Пролетта е един от любимите ми сезони. Най-витаминозните и обичани от мен са супите от коприва с киселец, които са богати на желязо.

Със зимата се отдалечаваме от традиционните ферментирали храни, които знаем, че са силни пробиотици. Какви са пролетните ферментирали храни и съставки, които използвате във Вашата кухня?

Всъщност винаги можем да ферментираме храни в дома си и да не се ограничаваме до конкретния сезон. През пролетта можем да продължим да наблягаме на кръстоцветни зеленчуци и на кореноплодните, които да ферментираме с вода и сол. Може да си набавяме полезни концентрирани функционални храни на прах, както и да използваме много от пресните зеленолистни зеленчуци, които са типични за пролетта, като: спанак, лапад, киселец, тученица, манголд, листа от цвекло и различни видове зелени салати. Много важно е да са с чист произход и да са отгледани без пестициди.

Според Вас расте ли осъзнатостта, че „Аз съм това, което ям“?

Да, все по-често срещам хора, които имат желание да се хранят здравословно. Или както е казал Майкъл Полан: „Не яжте нищо,което не би сложила на масата си баба ви“. Главният закон на балансираното хранене е да изяждате такова количество храна, каквото може да поеме стомаха ви. Важното е менюто да е балансирано по отношение на белтъци, въглехидрати и мазнини, да съдържа необходимите витамини и минерали.

Много родители често изпитват затруднения да избират и готвят на децата храна, която отговарят на определението „здравословна“. Какво е най-важното, за което да следят при избора на продукти, на обработка на храната?

Голяма част от децата са с ниска физическа активност. Нездравословният модел на хранене и ниската физическа активност са свързани с продължаване тенденцията за увеличаване честотата на затлъстяване сред децата.

Важното е да се осигурява на децата пълноценна и разнообразна храна. Техниките за здравословно готвене са: варене, печене, готвене на пара, вакумно готвене и задушаване. Да включва зърнени храни и/или картофи в храненето на децата няколко пъти дневно, ежедневно консумиране на разнообразни зеленчуци и плодове, за предпочитане сурови. Необходима е ежедневна консумация на мляко и млечни продукти с намалено съдържание на мазнини и сол. Избирайте меса с намалено съдържание на мазнини, замествайте често месото и месните продукти с риба или бобови храни.  Ограничавайте общо приема на мазнини от децата, особено на животинските. При готвене замествайте животинските мазнини с растителни масла. Намалявайте приема на захар, захарни и сладкарски продукти от децата, също така безалкохолни напитки, съдържащи захар. Ограничете употребата на сол при приготвяне на ястията, намалете консумацията на солени храни от децата. Осигурете достатъчен прием на вода и течности. Осигурявайте физическа активност на децата всеки ден.

Д-р Еми Джиханова: Изяждайте толкова храна, каквото може да поеме стомаха ви

Ако изпитваме затруднения да се храним здравословно поради финансови причини, какво ще ни посъветвате да избираме като продукти, така че да не пострада здравето им? Какво да избягваме?

Най-безценни са плодовете и зеленчуците. Добре е да се избягват полуфабрикатите, тестените изделия, мазните и тлъсти храни, като се наблегне на пълноценните храни. Много е важно да се обърне внимание на качеството на храната, а не на количеството и на това какви хранителни вещества си набавяме от нея.

Какви са най-ценните храни, които не трябва да изключваме от диетата си в моменти на отслабен имунитет или при хронични заболявания, при изпитание като настоящото? Как да ги обработваме?

Причините за отслабен имунитет могат да бъдат от различно естество: некачествена храна, гладуване, дефицит на витамини и микроелементи, както и някои антибиотици. Най-важни за имунната система са витамините А, B5, C, D.

Всяка растителна храна, особено оцветената в жълто и червено (морков, тиква, червена чушка, домат, диня) съдържа бета-каротен, който в организма се преобразува във витамин А.

Витамин C ще го откриете в боровинките, шипката, цитрусите, магданоза.

Витамини от група B се съдържат в целите семена, пшеничното брашно, ядките, елдата, боба, покълналите семена, гъбите, сиренето.

От минералите най-важни за имунитета са селен, цинк, магнезий, калций, желязо, йод, манган.

Витамин D може да намерите в сиренето, тофу, бадемово мляко, соево мляко, овесена каша.

Ancestral Superfoods работи с покълнали и ферментирали типични супехрани и суровини, наследство от нашите прадеди. Каква, според Вас, е стойността на тези храни  в периоди като настоящия?

В периоди като настоящия, в който е важно да поддържаме имунната си система, е добре да се използват живи храни. Това са храни, които са претърпели възможно най-малки фабрични обработки, и са запазили по този начин свойствата си. В процеса на покълване се разпадат антинутриентите в храните, а хранителните вещества, ензимите, витамините и минералите са в най-усвоимата и правилна форма за организма. Чрез тези си качества, живата храна подпомага важни процеси в организма, като храносмилане и обмяна на веществата и спомага на имунната система.

Какви са Вашите любими рецепти с такива храни и съставки?

Много лесна и полезна рецепта е кисело мляко с горски плодове, към което добавям покълналите и ферментирали функционални храни на прах и по този начин често започвам деня си.

Ancestral Superfoods почита наследството ни като храни и начин на живот и го превръща в храни на бъдещето. Кои са трите храни на предците ни, които бихте превърнала в храни на бъдещето?

Определено диворастящите горски плодове, зеленолистните зеленчуци и медицинските гъби.
„Как COVID-19 може да бъде криза, стрес или предизвикателство за личностното развитие”

Възможности за психологична превенция по време на 
Пандемия и в условия на извънредно положение

Анета Мишева, д.пс., медицински психолог и психотерапевт

Специализирана Болница за активно лечение по кардиология - Велико Търново

E mail:a.misheva.vt@cardiacinstitute.bg

Кризата според тълковния речник е: „Разстройство, рязък прелом, тежко, изострено,

опасно положение в хода на нещо”. Почти всеки от нас свързва кризата с някаква трудност. Но

според един Китайски йероглиф тя означава още и възможност!

Второто издание на New Oxford American Dictionary (2005 г.) дефинира стреса като

„Състояние на умствено или емоционално пренапрежение или напрежение в резултат на вредни или много взискателни обстоятелства”. Факторите на външната среда, които предизвикват стрес се наричат „стресори”. В последните три месеца в актуален стресор се превръща вирусът COVID-19. Масовото заразяване на много хора по света прерасна в Пандемия, която можем да определим като травмиращо жизнено значимо събитие от типа „Голяма травма”. Настоящата ситуация ни носи много загуби (лични или на близки и колеги) – на физическо и психическо здраве, на биологичен и социален живот; на различни права и свободи (на труд, на свободно придвижване и др.). Промените са толкова големи, че налагат преструктуриране – нов начин на мислене и на действие, за да се приспособим. Невъзможността за адаптация крие риск от физическо и/или психическо заболяване (дистрес).

За големината на стреса важно значение има и оценката, която всеки от нас прави за дадено събитие или обстоятелство. Идентифицирани са пет типа психологични оценки: Вреда, Заплаха, Загуба, Предизвикателство и Доброжелателство.

Много важен елемент за величината на стреса е възможността на личността за контрол. Ако личността прецени, че може да контролира дадена ситуация или нещо, то степента на стрес е по- ниска и обратното. Всеки от нас разполага с набор от механизми за справяне в различни ситуации, които се наричат стратегии или стил. Най-широко използваните стратегии са: Емоционално фокусирани; Проблемно фокусирани и Фокусирани върху взаимоотношенията. Когато индивидът преживява стрес това влияе на неговото тяло, на чувствата му и понякога на здравето или взаимоотношенията с другите (близки, колеги, приятели).

Справяне със стреса/дистреса чрез балансов модел: Или какво правим и трябва да направим, за да се приспособим по-бързо и по-лесно в новата провокативна ситуация: Спазвайте официалните задължителни правила, наложени от властите. В началото това може да Ви донесе тревога, но се опитайте да ги осмислите в посока на „Какво ми дават”, а не „Какво ми вземат” тези правила. Търсете ползата от тях за Вас, близките, приятелите и колегите За улеснение ще използваме Балансовия модел на позитивната психотерапевтична школа. Приемаме, че нормално психичната енергия на всеки от нас се разпределя поравно (по 25%) във всяка от четирите области – 1.Тяло/Психика - 2.Дейност/Работа – 3.Контакти/Общуване – Бъдеще/Смисъл. Визуално представен моделът изглежда под формата на геометрична фигура РОМБ 

Тяло/Психика

Бъдеще/Смисъл Дейност/Работа

Контакти/Общуване

За Тялото/Психиката важат следните правила: Грижете се за себе си в тази ситуация. Духът не е под карантина. Възможностите са:

- Спазвайте висока лични хигиена; носете ЛПС; дезинфекцирайте.

- Поддържайте обичайния си дневен работен режим – ставане и лягане в точно определен час.

- Опитайте и прилагайте полезни стратегии за справяне, като например достатъчно почивка по време на работа или между смените, хранене с достатъчна като количество и здравословна храна. Научете простички физически упражнения, с които да поддържате физическа активност и да прогонвате скуката.

- Изразете чувствата си! Разкажете на близък, приятел как се чувствате, поплачете; нарисувайте връхлетелите Ви емоции.

- Излейте гнева си – пейте с пълно гърло; боксирайте боксова круша или възлавница. Използвайте енергията на гнева да свършите нещо полезно – почистете, нацепете дървата и др.

- Научете и кажете молитва. Използвайте духовни практики – йога и др.

- Избягвайте стратегии за справяне със ситуацията, които не помагат, като например тютюнопушене, алкохол или други упойващи вещества. В дългосрочен план те могат да влошат психичното и физическото ви здраве. Сегашната ситуация е уникална и безпрецедентна за много от нас. Може да са ви полезни стратегии, които са ви помогнали да се справите със стресови моменти в миналото.

- Сведете до минимум гледането, четенето или слушането на новини, които ви карат да се чувствате разтревожени или напрегнати; търсете информация само от достоверни източници (СЗО, Възможности МЗ, УНИЦЕФ) и главно с цел да предприемете практически стъпки да се подготвите и да защитите себе си и своите близки. Търсете актуална информация в определено време, веднъж или два пъти дневно.

- Ако имате съпътстващ здравословен проблем, уверете се, че имате достъп до всички медикаменти, които използвате в момента. Активирайте вашите социални контакти, които да ви осигурят помощ, ако е необходимо.

- Трябва да се подготвите и да знаете предварително къде и как да получите практическа помощ, ако е необходимо, като например да поръчате такси, да поръчате доставка на храна и да потърсите медицинска помощ. Уверете се, че сте си набавили всички медикаменти, които обичайно приемате и може да са ви необходими за период до 2 седмици.

- Ако имате хронично заболяване, за което предварително сте имали предвидени изследвания, консултации или постъпване в болница - не ги отменяйте с лека ръка. Свържете се с лекуващите лекари. С тях обсъдете сегашната ситуация и актуализирайте терапевтичния план. Не забравяйте, че лекарите и болниците в условия на Пандемия работят.

- Прочетете хубава книга.

- Разхождайте кучето си – когато това е позволено.

 За Дейността/Работата важат следните правила: Съсредоточете се върху това, което можете. А не върху това, което не можете. Бъдете заети с нещо постоянно. Редувайте дейност/почивка. Възможностите са:

- Поддържайте във възможно най-голяма степен редовен режим и график или помогнете за създаването на нови такива в нова среда, включително редовни упражнения, чистене, ежедневна домакинска работа, пеене, рисуване или други дейности.

- Планирайте времето и работата си предварително и се старайте всичко да бъде по график. Стресът от неочакваното ще намалее, а и задълженията ще ви се сторят по-малко.

- Водете си дневник – факти, емоции, решения.

- Свършете това, което бяхте планирали, но за което до този момент не намирахте време.

- Изчистете и подредете чантата си, гардероба, дома, мазето, тавана, гаража, градината. В тези дейности може да привлечете и семейството си.

- Отправете си възможно предизвикателство – да научите чужд език, да се научите да шиете или да боядисвате и др.

- Посадете дърво, цвете.

- Опишете как си представяте света след известно време – примерно - 1, 6, 9 мес, 1 г., 10 г.

- Напишете си писмо за бъдещето, което да отворите примерно след 1 год.

- Прегледайте старите снимки.

- Нека всеки помисли какви предимства му дава работата от в къщи или неочаквания отпуск.

- Време е за хобито Ви.

- Напишете стихотворение или книга.

- Ако е възможно преминете на дистанционен режим на работа (работа от в къщи) или реорганизирайте работата в офиса;

- Ако е необходимо – С работодателя предоговорете поставените задачи – вид, обем и срокове за изпълнение. Актуализирайте плановете си.

Възможностите за работодателите следват основния принцип: Преструктурирайте дейността на работници и служители спрямо новите условия:

- Оптимизирайте режима на работа и броя на работещите;

- Изнесете home office работата на тези служители, за които е възможно;

- Погрижете се лично да запознаете персонала си с промените, които ще направите. Наблегнете на ползите за тях. По възможност им определете и крайния срок за работа в авариен режим.

- Осигурете си редовна лична комуникация със служителите. Предразполагайте ги за своевременна обратна връзка. Така навреме ще знаете за техните потребности и настроения. Ако удовлетворяването е във възможностите Ви – направете го. Така подсигурявате тяхната лоялност и Вашето спокойствие.

- Информирайте ги за добри и оптимистични новини в професионалната им област.

- Споделете с тях лишенията и неудобствата, които Вие и семейството Ви също търпите.

- По възможност им осигурете достъп до психолог – телефонна линия, виртуални групови и индивидуални сесии. Поискайте от психолога да разработи лекции по актуалните теми.

 За Контактите/Общуването важат следните правила: Наложете си и спазвайте принципа на физическо дистанциран. Възможностите са:

- Търсете контакт със семейството. Помислете какво обичате да правите със семейството си, за което напоследък не е оставало време. Напр.: Семейни игри, заедно приготвяне на храна, гледане на телевизия, гледане на стари снимки. Подобряване на дома тип „домашен майстор”, рисуване или пеене.

- Членовете на семейството, с които не сте в едно домакинство, както приятелите и колегите можете да чувате по телефона или да контактувате с тях чрез социалните мрежи. Не се притеснявайте да споделите тях ежедневието и чувствата си. Попитайте ги как се чувстват и как се справят.

- Общувайте с хора, които имат положителна и оптимистична нагласа. Не позволявайте да се превърнете за някого в „кошче за душевни отпадъци”, без самите Вие да знаета как да му помогнете. Можете да го насочите към специалист-психотерапевт.

- Ако сте медик или работите на първа линия – поддържайте контакт с колеги (за препоръчване и с тези, които работят и живеят в други точки на света, обхванати от пандемията) и обсъждайте с тях ситуацията: Интересувайте се как те се чувстват и споделете вашите настроения; попитайте ги какви новости знаят, как се справят. Важното от тази информация може да въведете или предложите за въвеждане на работното Ви място. Поучете се и от негативния им опит (Това не трябва да го правя).

- Подкрепяйте другите. Да помогнеш на друг човек, когато е в нужда, може да е полезно и за този, който получава помощта, и за този, който я предоставя. Например, проверявайте по телефона съседите си или хора във вашата общност, които може да имат нужда от допълнително съдействие.

- Включете се като доброволци в различни инициативи или станете дарители на финансови средства за различни каузи – напр.: Дарете средства със смс, но само на организирани кампании от легитимни институции - за храна, за закупуване на облекло на медици и др.

- Търсете възможности да подчертаете положителни и обнадеждаващи истории и положителни образи на местни хора, които са се сблъскали с Пандемията. Става дума например за истории на хора, които са оздравели или които са помогнали на свой близък и желаят да споделят своя опит.

- Споделяйте прости факти за случващото се с децата и възрастните си родители и им давайте ясна информация как да намалят риска от заразяване с думи, които могат да разберат. Повтаряйте информацията, когато е необходимо. Указанията трябва да се формулират кратко и ясно и да се съобщават с уважение и търпение. Може да е полезно също така информацията да бъде представена в писмен вид или да е онагледена с изображения. Напр.:

· Така изглежда вирусът 

· Лекарите носят предпазно облекло 

· Боледува белият дроб

· Температурата ти се променя

· Не трябва да се събирате заедно

- Ангажирайте семейството и други подкрепящи мрежи в предоставянето на информация и им помогнете да упражнят мерките за превенция (например миене на ръцете).

- Подобрете общуването с децата и съпруга. Ако не сте доволни от нещо в партньорските взаимоотношения трябва навреме да го споделите и обсъдите.

- Нарисувайте заедно с децата основните мерки за безопасност – напр. миене на ръце и др. Окачете ги на видно място. Така едновременно ще се радвате на детското творчество, а картините ще Ви станат съюзници във възпитаването и спазването на правилата.

-Сега е момента да си припомните и да научите децата на детските песнички : „Хей ръчички, хей ги две. Те ме слушкат най-добре. Едната мие другата, а пък двете – лицето”

- Осигурявайте признание за труда на тези, които се грижат за болните, и на здравните работници, които помагат на хората, засегнати от Пандемията, във вашата общност.Подчертавайте тяхната роля за спасяването на живота на хората и за безопасността на вашите близки.

- Споделяйте своя добър пример за справяне в необичайната трудна ситуация – по телефона, в социалните мрежи. И поощрявайте споделянето на добрите примери.

-Помогнете на децата си за домашните и уроците в училище. Ако Вие се чувствате натоварени в тази ситуация, то същото е и за тях. Питайте ги как се чувстват. От голямо значение за децата е да

вербализират емоциите си. Съдействайте им за осъществяване и поддържане на виртуален контакт с техните съученици и приятели.

-Включете се on line в курсове по танци, рисуване и др.

- Обадете се на някого, с когото сте в конфликт. Ако можете – изяснете недоразумението. Спомняте ли си по каква причина сте скарани? А на фона на сегашната заплаха това има ли значение?

 За Бъдещето (Смисъла) важи правилото: Използвайте тази ситуация, за да опознаете себе си и да натрупате опит. Те ще бъдат Вашия капитал за справяне с подобни бъдещи пандемии. Възможностите са:

- Мислете, че това е само една ситуация. Тя има начало, ще има и край.

- Планирайте, реорганизирайте целите си спрямо новите възможности.

- Помислете какви способности проявявате сега и как те Ви помагат в тази ситуация? За улеснение виж по долу Таблица на способностите.(Табл. 1)

- Всяко бъдеще почива на нещо случило се в миналото или настоящето. Опит, възникнал от взаимодействието между личността и околната среда, или от междуличностните взаимоотношения. Тук се включва и т.н. „минал опит”, натрупан след преодоляване на трудности и който всеки може да използва и в настоящата ситуация. Спомнете си за друга трудна ситуация, която успешно сте преодоляли. Как си помогнахте тогава? Възможно е да не можете да се сетите за такава лична ситуация, защото психиката има свойството да прикрива прекалено травматичните спомени. Но можете да си спомните какво са Ви разказвали Вашите родители – баба-дядо, майка-баща за преживени и преодолени кризи. Ако не са Ви споделяли, то сега е момента да ги попитате. Литературата, изкуството и филмите също биха могли да бъдат такъв източник(най-вече класическите произведения).

- Помислете каква ще бъде финансовата Ви политика спрямо личните финанси. Може би е време за преминаване от „Живот на кредит” към създаване на фонд „Бели пари-за черни дни”.

- Бъдещето за мен е в посока „Да се науча да живея в и със ситуацията на наличие на вируса”
Защо е важно да се грижим и за психичното си здраве 
по време на пандемията с COVID-19?

Повечето от нас не са се изправяли пред подобна криза, като тази, която в момента изживява светът. Хората са притеснени не само дали ще се разболеят от вируса, но и ако това се случи как ще протече заболяването при тях, безпокоят се за близките си – деца, родители, роднини, приятели, колеги. Притеснения има и как ще се промени икономическия облик на света, как това ще се отрази на живота ни сега и в бъдеще, дали ще се справим?

Понякога страхът е свързан повече с неочакваното, с неизвестното. Емоциите ни често варират от краен оптимизъм през необяснима тъга до опасения и ужас. Точно в този момент е изключително важно да се погрижим за психичното си здраве. Защото не само физическата страна на COVID-19 е страховита, много хора изживяват по-тежко пандемията, заради свързани с COVID-19 психични проблеми.

Коронавирус – Новини, въпроси и отговори. Ето няколко препоръки от нас, адаптирани по информацията, предоставена от СЗО, как да осигурим превенция на психични и физически заболявания, защото превенцията е по-лесна от лечението!

Осигуряването на психо-социалната подкрепа при кризисни ситуации за запазване на психичното здраве включва различни подходи като например придържане към основните мерки за справяне с пандемията, заздравяване на обществените връзки и подкрепата в семейството, предоставяне на специализирани услуги за гражданите в по-тежко състояние чрез осигуряване на специализирана помощ от различни здравни специалисти.

Психично здраве и психо–социални реакции към COVID-19

При всяка епидемия и особено пандемия е обичайно хората да се чувстват стресирани и притеснени. Чести реакции на пряко и косвено засегнатите хора включват:

●Страх от разболяване и смърт;

●Избягване на здравните заведения поради страх от зараза;

●Страх от загуба на поминък, от неспособност да се изпълняват трудовите задължения по време на изолация, страх от уволнение от работа или че няма да могат да си намерят нова работа;

●Страх от социално изолиране / поставяне под карантина заради принадлежността към определена националност или етническа група.

●Чувство на безсилие да защитят любимите си хора и страх от загуба на близки хора;

●Страх от раздяла с близки и полагащи грижи хора поради карантина;

●Страх кой ще се грижи за деца или възрастни хора, ако близките им са под карантина или болни;

●Чувства на безпомощност, скука, самота и депресия поради изолирането;

●Страх от преживяване на опита от предишна епидемия.

Пандемията от COVID-19 е свързана и с някои по-специфични стресови събития, особено за хората, живеещи в огнищата на зараза, или заразени/болни, или познаващи някого, който е болен. Такива са например:

●рискът от заразяване и предаване на вируса към други хора;

●симптоми на други заболявания (особено респираторни) да бъдат неправилно смятани за симптоми на COVID-19;

●при хора с подлежащи заболявания, при които усложненията са по-чести, има риск за влошаване на физическото и психическото здраве;

●затваряне на училища и детски градини повишава стреса у родителите и детегледачите;

●страх от дългосрочните последици на пандемията, включително икономическите;

●влошаване на социалните отношения;

●чувство на гняв и недоволство към правителство и медицински кадри;

●възможно недоверие към информацията, предоставена от правителството и други официални органи;

●хора с психични заболявания може да избягват лечение или посещение на здравни заведения дори да имат нужда.

Някои от тези страхове и реакции са свързани с реални опасности, но поведението на населението се променя от липса на знания, слухове и дезинформация. Трябва да се вземат мерки за справяне със стигматизацията и дискриминация на всички нива по време на пандемията. Важно е да се поддържат контактите между хората чрез телефонни обаждания или текстови съобщения, да се споделя информация с изолирани/карантинирани, ако те не следят социалните медии, да им се оказва подкрепа на всички нива.

Общи принципи за запазване на психичното здраве 

Мерките за запазване на психичното здраве по време на COVID-19 пандемията трябва да бъдат достъпни и адаптирани по подходящ начин за нуждите на деца, много възрастни хора, други уязвими групи (напр. хора с компрометирана имунна система и малцинствените етнически групи), здравни работници.

Насоки за помощ възрастни хора как да се справят със стреса по време на пандемия с COVID-19

Възрастните хора, особено изолираните и такива с когнитивен дефицит/деменция, могат да станат по-тревожни, ядосани, стресирани, емоционални, отчаяни, подозрителни по време на пандемия или докато са в карантина. Трябва да бъде осигурена емоционална подкрепа и специализирана такава от специалисти по психично здраве, наред с грижите за физическото им благополучие.

Няколко специфични насоки при работа с възрастни хора са:

●Споделяне с прости факти за случващото се и даване на ясна информация за това как да бъде намален рискът от инфекция.

●Повтаряне на информацията, ако е необходимо.

●При възрастни, живеещи в домове, трябва да бъдат взети необходимите предпазни мерки против разпространение на заразата и възникване на страх и паника;

●Да им се осигури редовна връзка с близки хора чрез телефонни и видео разговори.

●Семействата на възрастните хора трябва да бъдат насърчени да ги търсят и общуват по-често с тях.

●Трябва да бъде осигурена и психологическа подкрепа за хората, работещи в тези институции.

Наред с това, възрастните хора са особено уязвими към COVID-19, като се има предвид ограничения им достъп до информация, по-слаба имунна система и по-високата смъртност, ниския социално-икономически статус и наличие на висока коморбидност.

При възрастни лица, които не са настанени в домове, се прилагат същите мерки, заедно с:

●Предоставяне на подробна информация как да получат практическа помощ, ако е необходимо, като например да извикат такси или да поръчат покупки онлайн.

●Да имат достатъчно материали за лична защита (напр. маски за лице, дезинфектанти), достатъчно хранителни консумативи и др.

●Да бъдат приучени да изпълняват прости физически упражнения всеки ден, особено, когато не е позволено излизане навън.

Именно при тях е много важно да не се прекъсва проследяването на хроничните им заболявания, рутинно тестване на кръвни показатели и следене на психическото и физическото им състояние.

Мерки и дейности за подпомагане на децата да се справят със стреса по време на пандемия с COVID-19

Мерките целят насърчаване на активното слушане и разбиране при взаимоотношенията с децата. Те могат да реагират на ситуацията на криза по различни начини – вкопчване в полагащия за тях грижи, да изпитват чувство на тревожност, отчаяние, гняв, емоционалност, да страдат от нарушения на съня и чести промени в настроението и т.н.

Децата обикновено се чувстват облекчение, ако са в състояние да изразяват своите тревожни чувства в безопасна и подкрепяща среда.

Всяко дете има свой собствен начин за изразяване на емоции. Понякога игрите могат да улеснят този процес. Децата често копират емоционалните изблици на възрастните, затова е важно родителите да управляват добре собствените си емоции и да останат спокойни, изслушвайки тревогите на децата и подкрепяйки ги.

Практически мерки за намаляване на стреса у деца при пандемия:

●При всяка възможност децата да играят и така да намалят стреса;

●Избягване разделянето на деца от родителите им, освен при много тежки случаи на заболяване.

●Ако се наложи отделяне на детето от семейството, трябва да бъдат осигурени достатъчно на брой срещи със семейството.

●Поддържане на установения дневен режим до този момент, вкл. училищна дейност, игри, време за хранене, почивка и сън.

●Обясняване на случващото се според възрастта, избягване на слухове и спекулации.

●Предоставяне на ясна информация как да намалят риска от инфекция (напр. миене на ръце, дезинфекция и др.)

●Включване в игрова форма на дейности като миене на ръце, почистване и дезинфекциране на дома; учене на факти за вируса и заболяването.

●Обяснения как се използват лични предпазни средства.

●Децата също не бива да бъдат пренебрегвани по отношения предпазване от психически и физически заболявания. Ако детето има симптоми на респираторна инфекция, не трябва да се мисли веднага за коронавирус, но мерки трябва да бъдат взети.

Дейности за запазване на психичното здраве при хора в изолация/под карантина или такива, които изпитват панически страх от пандемията

По време на карантината, където е възможно, трябва да се осигурят безопасни комуникационни канали за намаляване на самотата и психологическата изолация.

Други дейности, които подпомагат запазване на психичното здраве при хора в изолация или под карантина, са:

●Физически упражнения (например йога, тай чи, стречинг)

●Когнитивни упражнения

●Релаксационни упражнения (напр. дишане, медитация, др.)

●Четене на книги и списания

●Намаляване на времето, прекарано в гледане на телевизия, особено предавания и филми за кризи и катаклизми

●Ограничаване на времето, прекарано в обсъждане на слухове.

●Търсене на информация от надеждни източници

●Намаляване на времето за търсене на информация (1-2 пъти на ден, а не всеки час)

В заключение, насоките за запазване на психичното здраве и физическото благополучие в условията на кризисни ситуации, каквато е и пандемията, още веднъж подчертават нуждата от полагане на грижи за себе си. Тези грижи включват както начини за справяне с психическия стрес и напрежение, така и избягване на неглижирането на собственото физическо здраве.

Ако имате оплаквания и тревоги, не отлагайте консултация с лекар и извършването на диагностични изследвания. Ако имате хронични заболявания, или сте бременни, не пропускайте рутинните изследвания.
Съобщение

Агенцията за хората с увреждания /АХУ/ обявява конкурс ПО НАЦИОНАЛНА ПРОГРАМА ЗА ЗАЕТОСТ НА ХОРАТА С УВРЕЖДАНИЯ, съгласно чл.44, ал.1 от Закона за хората с увреждания.

Тази програма има за цел да насърчава и подпомага работодателите от обичайна работна среда за създаване на условия за заетост на хората с трайни увреждания, включително и за изпълнение на квотните задължения; насочена е към хората с трайни увреждания, тъй като заетостта в обичайна работна среда води до най-бърза социализация на хората с трайни увреждания.

По тази програма се отпускат средства за следните области на действие, условно наречени компоненти:

1. Осигуряване на достъп до действащи или разкривани нови работни места за лица с трайни увреждания в трудоспособна възраст.

2. Приспособяване на съществуващи работни места за лица с трайни увреждания в трудоспособна възраст.

3. Оборудване на нови работни места за лица с трайни увреждания в трудоспособна възраст, съответстващо на характера на тяхното заболяване.

4. Квалификация и преквалификация, съответно обучение за професионално и служебно развитие.

· Максималният  размер на субсидията по компоненти е както следва:

· Компонент  1 – до 10 000 лв.;

· Компонент 2 –  до 10 000 лв.;

· Компонент  3 – до 10 000 лв.;

· Компонент 4 – до 1000 лв. на лице с трайно увреждане.

По-подробна информация може да намерите в Методика за финансиране на проектни предложения на работодатели/органи по назначаване по Национална програма за заетост на хората с увреждания, публикувана в сайта на АХУ в рубрика: Проекти / програми, НПЗ по чл.44, ал.1 от ЗХУ.

Конкурсната документация е публикувана на Интернет страницата на Агенцията в рубриката “Проекти и програми“ – НПЗ по чл.44, ал.1 от ЗХУ.

Проектните предложения, ведно с изискваните документи, се подават в папка подредени систематично, по ред описан в таблица за оценка на административното съответствие /приложение 3/, и с придружително писмо в деловодството на АХУ по един от следните начини:

1.На място, в офиса на АХУ, на адрес: гр. София, 1233, ул. “Софроний Врачански” № 104-106, на електронен носител качени всички документи подписани и сканирани или на хартиен носител, придружен с електронен вариант на същите документи. Краен срок за подаване на проекти: 17.30 часа на 15.04.2021 г.

2. Чрез лицензиран пощенски оператор с обратна разписка с пощенско клеймо или чрез куриер, не по-късно от крайния срок за подаване на проектите за конкурса, на електронен носител качени всички документи подписани и сканирани или на хартиен носител, придружен с електронен вариант на същите документи. Краен срок за подаване на проекти: 17.30 часа на 15.04.2021 г.

3. По електронен път, при условията и по реда на Закона за електронния документ  и електронните удостоверителни услуги, или подписани и сканирани на посоченият електронен адрес на АХУ - e-mail: ahu_zaetost@mlsp.government.bg.  Краен срок за подаване на проекти: 17.30 часа на 15.04.2021 г.

Непосредствено след подаване на проектното предложение всеки кандидат е длъжен да изиска от АХУ входящ номер, с който е заведено проектното предложение в деловодната система, не по-късно от крайния срок за подаване на проектните предложения. Полученият входящ номер доказва, че проектното предложение е подадено в срок.

Телефони за справка: 02/ 931 80 95, 832 90 73.
КОНКУРСИ ЗА ПОЕЗИЯ

Литературен конкурс: „Да променим света, За да бъде за всички!“

По случай 100-годишнината от основаването на съюза на слепите в България и в рамките на честванията на този знаков юбилей, редакцията на списание „Зари“ обявява литературен конкурс за написване на кратко стихотворно, или прозаично произведение на тема:

„Да променим света, За да бъде за всички!“

Условието за участие е, авторите да са с нарушено зрение и творбите да не превишават обема от две стандартни машинописни страници, а също и да не са публикувани преди това.

Срокът за изпращане на материалите е до 31 май 2021 г.

Наградите ще са:

За първо място – 200 лв.

За второ място 150 лв.

За трето място – 100 лв.

Творбите си можете да изпращате в електронен вид на e-mail: zari.ssb@gmail.com

Или на хартиен носител по пощата на адрес:

София 1309, ул. "Найчо Цанов" № 172, до редакцията на сп. „Зари“.

На всички участници пожелаваме успех!

Програма „Христо Ботев“ на БНР обявява:

XII поетичен конкурс „Зрящи сърца“ за хора с увредено зрение

Регламент на конкурса 

Желаещите да участват трябва: 

• да изпратят до 3 свои стихотворения на свободна тема 

• срокът за изпращане на стихотворенията е 10 май 2021 година 

• необходимо е участниците да посочат трите си имена, възраст, точен адрес и телефон за обратна връзка, както и e-mail 

• стихотворенията да бъдат изпращани на адрес: 

Българско национално радио София 1040, 

бул. Драган Цанков № 4 

програма „Христо Ботев“ 

за конкурса „Зрящи сърца“ или на e-mail: zriashtisartsa@bnr.bg 

Жури 

Творбите ще се оценяват от жури в състав: 

• Силвия Чолева (председател) – поетеса, ст. редактор в програма „Христо Ботев“ 

• Веселина Стоилова – поетеса 

• Кристина Александрова – поетеса 

• Цвета Николова – ст. редактор в програма „Христо Ботев“. 

Награди

Ще бъдат присъдени първа, втора и трета награди и една специална награда за млад автор (до 30 години). 

Имената на победителите ще бъдат обявени в предаването „Познати и непознати“ на 24 май 2021 година, в което ще се излъчат и наградените стихотворения.

ПРИОРИТЕТИ

БЪЛГАРСКИЯТ ЖЕСТОВ ЕЗИК, ВЕЧЕ ОБЛЕЧЕН В ЗАКОН

Наистина ние, сляпо-глухите от България, можем да бъдем много щастливи от факта, че дългоочакваният Закон за българския жестов език, вече е реалност. Законът бе приет на второ четене в парламента, на 21 януари 2021 г., което беше засвидетелствано от представители на глухата общност, в т.ч. и сляпо-глухи. Законът за Българският жестов език е обнародван в "Държавен вестник", бр. 9 / 02.02.2021 г. и влезе в сила от 06.02.2021 г. 

НАСГБ започна работа по узаконяването на жестовия език и на специфичните системи за комуникация със сляпо-глухи още от 2014 г. съвместно с Министерство на образованието и науката (МОН) и организациите на и за глухи при обсъждането на Концепция за "Въвеждане на жестовия език" с цел прилагане на Конвенцията за правата на хората с увреждания на ООН. Министерски съвет на Р. България прие План 2015 - 2020 за прилагане на КПХУ на ООН, част от който бе изпълнението на стратегическа цел "Въвеждане на жестовия език". През 2018 г. МОН създаде Координационно звено от всички организации на и за глухи, сред тях и НАСГБ, за изпълнението на тази цел. Голямата част от дейностите бяха фокусирани върху изготвянето на проект на Закон за българския жестов език. След над двугодишна съвместна работа, на 21.01.2021 г. Законът бе приет окончателно на второ четене в пленарна зала на Народното събрание. 

Използваме възможността да благодарим сърдечно на организациите, които помогнаха на НАСГБ чрез съответните международни юридически инструменти с позитивен опит и насоки при работата ни по проекто закона за БЖЕ: 

- на цялото ръководство на Европейския съюз на сляпо-глухите (ЕССГ), за "Спешна резолюция за професионалните интерпретатори на сляпо-глухи (и интервенори на сляпо-глухи) и равния достъп до комуникация за лицата със сляпо-глухота в Европа", приета на конференцията "Сами можем да направим толкова малко, но заедно можем да направим толкова много", проведена в Европейския парламент, Брюксел (Белгия), на 05.06.2018 г.; 

- на Унгарската асоциация на сляпо-глухите, за предоставения превод на английски език на "Закон за унгарския жестов език и употребата на унгарски жестов език" от 2009 г.; 

- на Федерацията на асоциациите на сляпо-глухи в Испания, за предоставения превод на английски език на "Закон за испанските жестови езици и регулирането на помощните средства за речева комуникация за глухи, тежкочуващи и сляпо-глухи" от 2007 г. 

Предвид спецификата на българската законодателна система, тези международни юридически инструменти ще ни помогнат при изготвянето на подзаконовата нормативна база (правилници, наредби и др.), която предстои да се съставя, обсъжда и приема в следващите шест месеца, и въз основа на която ще се прилага Закона за БЖЕ. 

Приемането на закона на 21.01.2021 г. в Народното събрание, бе засвидетелствано в присъствието на цялата глуха общност, неделима част от която са и сляпо-глухите. Също така, взаимстваме правата и привилегиите и със Съюза на слепите в България. Така, ако си представим общностите на глухите и на слепите като сфери, които се допират, но не се пресичат, то общността на сляпо-глухите са полусферата, която е разположена между двете по-големи сфери, сферата на глухите и сферата на слепите. 

Законът за българския жестов език, съдържа следните основни принципи и предоставя следните права: 

Урежда обществените отношения, свързани с признаването на българския жестов език за естествен самостоятелен език и със зачитането на правото на глухите и на сляпо-глухите лица на изразяване и на информация чрез българския жестов език. 

Въвежда следните много важни определения: 

"Сляпо-глухо лице" е лице или дете, което е едновременно със слухова и зрителна загуба и е ползвател на българския жестов език или на други системи на комуникация според спецификата на неговото нарушение. 

"Български жестов език" е естествено възникнала жестова система за езикова комуникация. 

"Превод от и на български жестов език" е преводаческа услуга, която се извършва чрез българския жестов език, а за сляпо-глухите лица – и чрез други системи за комуникация. 

Предоставя следните субективни права: 

Глухите и сляпо-глухите лица имат право на безвъзмездна преводаческа услуга на български жестов език до 120 часа годишен лимит. 

Глухите и сляпо-глухите студенти и докторанти в процеса на обучението си за придобиване на висше образование освен осигурения лимит от 120 часа, имат право на допълнително ползване на преводачески услуги на български жестов език до 60 часа на семестър. 

Глухите и сляпо-глухите лица използват безвъзмездна преводаческа услуга извън осигурения лимит (от 120 ч. годишно и от 60 часа на семестър) на български жестов език при: 

-хоспитализиране в лечебни заведения за болнична помощ, центрове за психично здраве, центрове за кожно-венерически заболявания и комплексни онкологични центрове; 

-извършване на процесуално-следствени действия по реда на Закона за Министерството на вътрешните работи. 

Глухите и сляпо-глухите лица, упражняват правото си на получаване на безвъзмездна преводаческа услуга на български жестов език чрез избрани от тях преводачи от националния регистър на преводачите на български жестов език. 

Дава се срок до 31.12.2022 г. на държавните институции и органите на местното самоуправление да започнат да осигуряват превод на български жестов език извън осигурения лимит при: 

- заявяване и/или получаване на административно обслужване от органите на изпълнителната власт и на местното самоуправление; 

- провеждането на мероприятия, организирани от тях, с участие на лица с увреден слух и на сляпо-глухи лица, когато лицата предварително са поискали такъв. 

В системата на предучилищното и училищното образование съобразно оценката на индивидуалните потребности на глухите и сляпо-глухите деца и ученици се предоставя допълнителна подкрепа за личностно развитие и чрез българския жестов език от ресурсен учител, а при възможност - и от профилиран ресурсен учител, за пълноценно участие в образователния процес. 

На глухото и сляпо-глухото дете или ученик може да бъде осигурен от детските градини или училищата и преводач на български жестов език, в случай че не е определен съответният специалист - ресурсен учител или профилиран ресурсен учител. Използването на преводаческата услуга е извън осигурения лимит от 120 часа. При текущите изпитвания и изпитите в системата на училищното образование, както и при педагогическите ситуации в предучилищното образование глухите и сляпо-глухите деца и ученици съобразно степента на нарушението на зрението и/или слуха им имат право да използват българския жестов език. 

Българският жестов език се въвежда като език за обучение и комуникация в образователната система при глухите и сляпо-глухите деца и ученици. 

На 15.09. 2026 г. ще се въведе и специален предмет по български жестов език. 

Към МОН се създава Съвет за българския жестов език. Съветът е консултативен орган, който подпомага министъра на образованието и науката при изпълнение на дейностите, свързани с развитието на българския жестов език. Сред 13-те члена на Съвета, седем от тях са представители на общността на глухите и сляпо-глухите лица. 

Държавата чрез министъра на образованието и науката координира дейностите, свързани с научните изследвания за развитието на българския жестов език. 

Министърът на образованието и науката насърчава и подкрепя научни изследвания на организации, включително на и за хора с увреден слух и на сляпо-глухи лица, свързани с лексиката и граматиката на българския жестов език. 

Втората и също толкова важна част от работата на Координационното звено към МОН бе изготвянето на методически ръководства за обучение в български жестов език в предучилищна и начална училищна възраст; за подготовка на преводачи по български жестов език и за обучение на сляпо-глухи по български жестов език и алтернативни средства за комуникация. В последното ръководство се включиха специалисти от НАСГБ. Въз основа на него, ще се работи върху изграждане на специализирано професионално обучение на жестовите преводачи в системи за комуникация със сляпо-глухи и обучението им за предоставяне на пълноценна интерпретаторска услуга за сляпо-глухи. Също така и в подготовката на специалистите от образованието, и специалистите в сферата на терапията, рехабилитацията, обучението и асистентската подкрепа за сляпо-глухи, в тези специализирани аспекти. 

Предстои до 6 месеца от влизането на закона в сила да се изготви поднормативна база, уреждаща механизма за предоставяне на жестов превод и формиране на Съвета за БЖЕ. 

НАСГБ се обърна с молба към ЕССГ и националните организации на сляпо-глухи с опит в това отношение, за съдействие в следващите шест месеца, при формулирането на разпоредбите на подзаконовата нормативна база, при разработката на която НАСГБ ще участва и ще предложи съответните текстове за утвърждаване от държавните институции, за да могат българските сляпо-глухи да се възползват максимално от правата си по Закона за БЖЕ. В тази връзка, ще разчитаме на техния опит и партньорство, при разработката на нормативната база, пряко касаеща и засягаща, правата и интересите на сляпо-глухите хора в България. 

Величка Драганова

Председател на НАСГБ
Годишно отчетно събрание на Националната

асоциация на преводачите на жестов език в България

На 13 февруари т. г. в залата за събрания на третия етаж в сградата на СГБ се проведе годишното отчетно събрание на Националната асоциация на преводачите на жестов език в България (НАПЖЕБ).

Председателят на НАПЖЕБ – Милена Гъркова-Калинова, приветства с „Добре дошли!” членовете на сдружението и съобщи, че г-н Николай Нинов, председател на Съюза на глухите в България, поканен да бъде гост на събитието, поднася своето извинение, че не може да присъства, поради наложени карантинни мерки, но има желание да се включи по-късно онлайн.

Общото събрание единодушно гласува предложенията Светлозар Парапанов да бъде председател на събранието, а Благовест Захов - протоколчик. Жестовият превод по време на събранието се извършваше от Катрин Хаджицинова и Силвана Павлова.

членовете й са пример за отдаденост към глухите хора в България, каквато никой не е виждал досега.

***

2020 Г. – ГОДИНА НА ГЛОБАЛНО ИЗПИТАНИЕ, НО И ГОДИНА НА ЗАБЕЛЕЖИТЕЛЕН ПРОГРЕС ЗА БЪЛГАРИЯ Глухите хора в България вече имат равен достъп до информация с жестов превод на български език

Сдружение „Възможности без граници“ организира първата по рода си игра „Търсачите“, която е част от проекта ACF/265 платформа за толерантност 2.0“.

Играта се проведе на 13 февруари, в събота и беше обвързана с ДЕНЯ НА СПОНТАННИТЕ АКТОВЕ НА ДОБРОТА (17 февруари). Интересното беше, че се игра едновременно в София, Сандански, Тетевен, Златица, Долна Баня, Чепеларе и дори излезе от границите на България с един от отборите, които играха от Алманса (Испания).

В събитието се включиха общо десет отбора на различни възрасти и от различни националности, като два от тях бяха съставени от активни млади хора, част от младежката организация към Съюза на глухите в България.

***

Какво е необходимо за явяване пред ТЕЛК

В отговор на няколко запитвания, отправени от наши читатели относно явяването на преглед пред териториалните експертни лекарски комисии (ТЕЛК), предоставяме актуална информация, която би ги улеснила при подаването на документите. Трябва да знаят, че Районната здравна инспекция (РЗИ) е тази, която изпраща писмата от името на ТЕЛК. Молбите също се подават в РЗИ.

Освидетелстването и преосвидетелстването на лицата се извършва от ТЕЛК чрез подаване на документи в районната медицинска картотека (РКМЕ)

при РЗИ по района на постоянни адрес, като това се удостоверява с документ за самоличност. Настоящият адрес на лицата е, ако са регистрирани на този адрес най-малко 3 месеца преди подаване на заявленията в РКМЕ, като за същото се представя удостоверение от общината.

ТИШИНА, СГБ
Изкуствено зрение: Швейцарски учени създадоха необичаен имплант

Швейцарски изследователи са създали необичаен имплант на ретината, който ще позволи на, загубили зрението си, да различават предмети.

Известно е, че новата технология работи със специални очила. В тях ще бъдат вградени микрокомпютър и цифрова камера. Чрез компютъра сигналите ще се предават на ретиналния имплант и повече от 10 хиляди електролита ще светват, активирайки зрителните клетки и ще изпращат изображението в мозъка. В резултат на това незрящите ще могат да видят опростена черно-бяла версия на изображенията, и ще различават обекти и форми.

Един от разработчиците на проекта, Диего Геци, отбеляза, че технологията все още не е получила медицинско одобрение, но е тествана при гризачи и с помощта на диагностични устройства.

Изследователят сравнява изкуственото зрение със звездите на нощното небе. Когато ги гледаме, се научаваме да разпознаваме определени съзвездия, така че слепите пациенти с това устройство ще виждат нещо подобно.

Учени от Швеция заявиха, че са готови да инсталират имплант в ретината на първия обект.

Превод: Александър Велков

Източник:

https://society.comments.ua/news/medicine/nezryachie-smogut-videt-uchenye-predstavili-novuyu-tehnologiyu-673260.html
Специализирани болници за рехабилитация-Национален комплекс-ЕАД

(„СБР-НК“ ЕАД)е лидер във физикалната и рехабилитационна медицина, използващ утвърдени медицински стандарти в съчетание с природни ресурси.

Дружеството е без аналог в системата на здравеопазването в Република България, в състава на което влизат 13 специализирани болници за рехабилитация, разположени на територията на цялата страна в утвърдени балнеолечебни курорти.

„СБР-НК“ ЕАД предлага богата гама от физиотерапевтични и рехабилитационни методи в своите специализирани болници. Използват се природни и лечебни фактори – климат, минерални води, лечебна кал в съчетание с апаратна физиотерапия, кинезетерапия.

В болниците работи висококвалифициран висш и среден медицински персонал с богат опит и добра съвременна апаратура. По този начин гарантираме трайни положителни резултати и благоприятен ефект при лечението на широк кръг от заболявания при възрастни и деца.

„СБР-НК“ ЕАД е търговско дружество със 100% държавно участие и принципал – Министерство на здравеопазването.

В Централния офис на Дружеството – гр. София, бул. „Васил Левски“ 54, може да бъдете консултирани от медицински специалисти и да направите предварителна резервация за препоръчаното Ви лечебно заведение.

Харта на пациента

Всеки пациент, потърсил медицинска помощ, има право:

1.Да получи своевременна, достатъчна и качествена медицинска помощ, независимо от пол, възраст, етническа принадлежност, религиозни убеждения и културно равнище.

2.Да знае името на лекаря, който го лекува.

3.Да бъде информиран за характера на заболяването и за смисъла на необходимата рехабилитация и лечение.

4.Да бъде лекуван чрез утвърдени лечебни методи и средства и използване на технически изправна апаратура, а съпътстващите грижи да се прилагат с необходимата вещина, внимание и уважение.

5.Да се гарантира тайната на данните за болестното му състояние.

6.Да бъде запознат с Правилника за вътрешния ред на болничното заведение и с правата и задълженията си като пациент.

7.Да прави оплаквания пред болничната администрация или пред по- висши инстанции, когато правата му посочени в тази харта са нарушени.

8.На индивидуална физикална терапия и рехабилитация, съобразена с рехабилитационния му потенциал.

9.На достъп до висококачествени здравни услуги на базата на спецификацията и спазване на точните стандарти.

Филиали: Баните, Смолян, Банкя, Баня, Карлово, Велинград, Вършец,  Кюстендил, Момин проход, 

Наречен, Овча могила, Павел баня, Поморие, Сандански, Хисаря

Контакти

“СБР - НК” ЕАД

 София, бул. “Васил Левски” № 54

Национален телефон за резервации : 0700 18 277

факс: +359 2 987 61 21

sbrnk@rehabilitation.bg

Закон за хората с увреждания, ЗХУ, санаториално лечение:
Чл. 76. (1) Хората с трайни увреждания с над 90 на сто намалена работоспособност, децата с трайни увреждания и военноинвалидите имат право на целева помощ по чл. 72, т. 4, която се предоставя веднъж годишно при наличие на медицинско предписание от лекар специалист за необходимостта от провеждане на балнеолечение и/или рехабилитационни услуги, съобразно конкретните им нужди.

(2) Целевата помощ по ал. 1 е в размер до 80 на сто от линията на бедност за съответната година, но не повече от действително направения разход съгласно представените документи.

(3) Лицата по ал. 1 с определена потребност от чужда помощ имат право на помощта за покриване на разходите за един придружител, ако ползват такъв, в размер до 80 на сто от линията на бедност за съответната година, но не повече от действително направения разход съгласно представените документи.

(4) Целевата помощ се отпуска, когато за същия период услугите по ал. 1 не са ползвани на друго правно основание.

(5) Целевата помощ се изплаща на лицата по ал. 1 след представяне на разходооправдателни документи за извършено балнеолечение и/или рехабилитационни услуги.

(6) При извършено балнеолечение и/или рехабилитационни услуги в обекти на дружества, в които едноличен собственик на капитала е Националният осигурителен институт или Министерството на здравеопазването, както и в специализирани болници за рехабилитация, които имат разрешение от министъра на здравеопазването за дейности по чл. 22 от Закона за лечебните заведения, целевата помощ се изплаща на съответния обект или специализирана болница за рехабилитация след представен от тях разходооправдателен документ.

Правилник за приложение на ЗХУ, санаториално лечение

Чл. 82. (1) В случаите на установена потребност от предоставяне на целева помощ по реда на чл. 76 от Закона за хората с увреждания, съгласно изготвената индивидуална оценка, хората с трайни увреждания подават в дирекция „Социално подпомагане“ по настоящ адрес следните допълни документи:

1. медицинско предписание от лекар специалист за необходимостта от провеждане на балнеолечение и/или рехабилитационни услуги;

2. разходооправдателен документ за извършено балнеолечение и/или рехабилитационни услуги.

(2) Целевата помощ се отпуска и изплаща по реда на чл. 83 след представяне на документите по ал. 1.

(3) При извършено балнеолечение и/или рехабилитационни услуги в обекти на дружества, в които едноличен собственик на капитала е Националният осигурителен институт или Министерството на здравеопазването, както и в специализирани болници за рехабилитация, които имат разрешение от министъра на здравеопазването за дейности по чл. 22 от Закона за лечебните заведения, целевата помощ се отпуска след представяне на документите по ал. 1 от съответния обект или специализирана болница за рехабилитация и се изплаща по банков път до края на месеца, следващ месеца, в който са представени документите.

Чл. 83. (1) В случаите по чл. 80, чл. 81 и чл. 82, директорът на дирекция „Социално подпомагане“ или оправомощено от него длъжностно лице в срок до 7 дни след подаване на допълнителните документи издава заповед, с която отпуска или отказва мотивирано съответната целева помощ. 

(2) В случаите по чл. 80, чл. 81 и чл. 82 целевата помощ се изплаща до края на месеца, следващ месеца, в който са представени документите, в рамките на бюджетната година, с изключение на помощта за месец декември, която се изплаща до 31 януари на следващата година.
ЩРИХИ ОТ РОДИНАТА,  Клисурски манастир

Клисурският манастир „Св. св. Кирил и Методий“ е действащ девически православен манастир във Видинска епархия. Намира се в Северозападна България, област Монтана, община Вършец, в землището на село Бързия (между градовете Берковица и Вършец). Основан през XIII век. По време на османското владичество многократно е разрушаван. Възстановен в края на XIX век. 

Намира се на 85 km от София и на 9 km от Берковица. Има статут на отделно селище (с настоящ адрес). Храмовият му празник е на 11 май. Четвърти по големина в България. Разположен в подножието на северните склонове на връх Тодорини кукли в Западна Стара планина. 

От времето на Втората българска държава и царуването на Иван Асен II (1240 година) е основан манастир наречен Пустия. Манастирът е многократно опожаряван, разрушаван и наново съграждан от християнското население. 

През Възраждането е възстановен от йеромонах Антим, със светско име Александър Дамянов, от Берковица. През 1869 г. той построява магерницата, а след това параклиса „Свети Никола“ и аязмото. От 1887 до 1890 г. е съградена и църквата „Св. равноапостоли Кирил и Методий“. Архимандрит Антим – ктитор и игумен на манастира умира през 1922 г. Друг виден дарител на манастира е Илия Стоянов. 

Църквата и манастирът са реставрирани през 1936-37 години, в който последен вид са се запазили до днес. Реставрацията е дело на самоковски майстори, които изработват и иконостаса. Стенописите зографисват Господин Желязков, а след кончината му при падане от скелето в купола, дъщерята и зетят на художника Олга Богданова и проф. Георги Богданов. В манастира има още и отделни иконописни творби на руски художници. 

В манастира има дела и на майстори от Дебърската художествена школа.

Клисурският манастир е разположен в живописна местност. Районът му е привлекателен център за почивка и разходка. Манастирът е духовен център, както и място за поклонение и общение на миряните. 

От месец май 2007 година в манастира се заселват 6 монахини, българки от Вардарска Македония.
Съставители: инж. Румен Петков 

За контакти: тел. 064/835852
Мобилен: 0884 444 903
Разпространява се БЕЗПЛАТНО
ИНФОРМАЦИЯ ЗА СПОНСОРА:

www.sacrus.eu

www.ohu-bg.net

www.drorthopedic.euity.pleven.bg

http://disability.pleven.bg

